CELEX: 32021B0789
Language: sk
Date: 2021-03-31 00:00:00
Title: Rozhodnutie Jednotnej rady pre riešenie krízových situácií (EÚ) 2021/789 z 31. marca 2021 o absolutóriu za plnenie rozpočtu a o účtovnej závierke Jednotnej rady pre riešenie krízových situácií (SRB) za rozpočtový rok 2019 (SRB/PS/2021/03)

17.5.2021   
            
            
               SK
            
            
               Úradný vestník Európskej únie
            
            
               L 173/15
            
         
      ROZHODNUTIE JEDNOTNEJ RADY PRE RIEŠENIE KRÍZOVÝCH SITUÁCIÍ (EÚ) 2021/789
      z 31. marca 2021
      o absolutóriu za plnenie rozpočtu a o účtovnej závierke Jednotnej rady pre riešenie krízových situácií (SRB) za rozpočtový rok 2019 (SRB/PS/2021/03)
      JEDNOTNÁ RADA PRE RIEŠENIE KRÍZOVÝCH SITUÁCIÍ,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (1), a najmä na článok 50 ods. 1 písm. b) a článok 63 ods. 8 nariadenia o jednotnom mechanizme riešenia krízových situácií,
      so zreteľom na články 97, 98 a 99 nariadenia o rozpočtových pravidlách Jednotnej rady pre riešenie krízových situácií (SRB) zo 17. januára 2020,
      so zreteľom na konečnú ročnú účtovnú závierku Jednotnej rady pre riešenie krízových situácií za rozpočtový rok 2019 prijatú 24. júna 2020 (ďalej len „konečná ročná účtovná závierka za rok 2019“),
      so zreteľom na výročnú správu Jednotnej rady pre riešenie krízových situácií za rozpočtový rok 2019 prijatú 20. mája 2020 písomným postupom (ďalej len „výročná správa za rok 2019“),
      so zreteľom na správu Európskeho dvora audítorov o ročnej účtovnej závierke Jednotnej rady pre riešenie krízových situácií za rozpočtový rok 2019, ako aj odpovede SRB (ďalej len „výročná správa Európskeho dvora audítorov za rok 2019“),
      so zreteľom na správu o konečnej ročnej účtovnej závierke za rok 2019 vrátane audítorských stanovísk z 15. júna 2020, ktoré vypracovala spoločnosť Mazars Réviseurs d’Enterprises (ďalej len „audítorská správa Mazars za rok 2019“),
      so zreteľom na správu Európskeho dvora audítorov (v súlade s článkom 92 ods. 4 nariadenia (EÚ) 806/2014) o podmienených záväzkoch vyplývajúcich z toho, ako Jednotná rada pre riešenie krízových situácií, Rada a Komisia podľa tohto nariadenia plnili svoje úlohy za rozpočtový rok 2019 (ďalej len „správa Dvora audítorov o podmienených záväzkoch za rok 2019“),
      so zreteľom na výročnú správu o vnútornom audite za rok 2019 z 19. decembra 2019, ktorá bola rade predložená a ktorú rada vzala na vedomie na svojom plenárnom zasadnutí 29. januára 2020 (ďalej len „výročná správa o vnútornom audite za rok 2019“),
      PRIJALA TOTO ROZHODNUTIE:
      
                  1.
               
               
                  udeliť predsedníčke Jednotnej rady pre riešenie krízových situácií absolutórium za plnenie rozpočtu Jednotnej rady pre riešenie krízových situácií za rozpočtový rok 2019;
               
            
                  2.
               
               
                  schváliť účtovnú závierku Jednotnej rady pre riešenie krízových situácií za rozpočtový rok 2019;
               
            
                  3.
               
               
                  predložiť svoje pripomienky v ďalej uvedenom návrhu;
               
            
                  4.
               
               
                  poskytnúť predsedníčke Jednotnej rady pre riešenie krízových situácií pokyny na oznámenie tohto rozhodnutia Rade, Komisii a Európskemu dvoru audítorov, aby sa mohli prijať opatrenia na jeho uverejnenie v Úradnom vestníku Európskej únie (sérii L) a na webovom sídle SRB.
               
            
         
            
               Za Jednotnú radu pre riešenie krízových situácií
            
            Dr. Thorsten PÖTZSCH
            
               člen plenárneho zasadnutia
            
         
      
      
         (1)  Ú. v. EÚ L 225, 30.7.2014, s. 1.